Vraag: MAN SE GEHEIME AAN DIE LIG GEBRING
Ek was onder die indruk my huwelik is gesond. Ons was 19 jaar getroud, het met lekker vakansies gegaan en twee kinders grootgemaak.
Toe begin hy skielik dinge alleen doen. Daarna begin ek uit die bloute geskenke kry.
Ek was onder die indruk ons is op 'n beter plek met ons huwelik, maar toe vertel my haarkapper my iets ontstellends.
My man kom kuier gereeld in sy woonstelblok by 'n vrou wat deurtrekkertjies aan die wasgoeddraad hang.
Ek weet nie of ek hom met dié bietjie inligting wil konfronteer nie.
Deur: Al op WM04 Oktober 2018 15964 keer gelees
Jy wil nie in 'n verhouding wees waar jou man jou voltyds bedrieg nie. Jy en jou kinders is veel meer werd as afknyptydjies van iemand wat sy rug op sy familie keer en sy skuldige gewete met geskenke probeer stil.
As 'n mens nie so iets aanroer nie, gee jy mos jou toestemming dat dit mag gebeur. Maak seker van jou feite deur bewyse van sy ontrouheid te kry. Vra dalk 'n besorgde vriendin om die speurwerk namens jou te doen.
Hy sal dit dalk ontken as jy hom met tyd, plek en besonderhede konfronteer, maar hou voet by stuk. Verswyg en beskerm jou bronne.
Dis jou keuse of jy hom 'n tweede kans wil gee, en natuurlik sy keuse of hy die skelmpie met die skamele fyngoedjies verkies.
Huweliksontroues staan meestal onverskillig teenoor die emosionele lyke wat hulle agterlaat.
Hulle sal nie self met die waarheid na vore kom nie, tensy hulle met die ander persoon wil trou.
29 Oktober 2020 Jongste uitgawe
Kyk net vorentoe...
Waardeer die lewe en die gawes uit Sy hand, ons is bevoorreg om oud te word in 'n wereld waar more nie gewaarborg is nie. Eer die Vader! 'n Oor om te luister, 'n...
Waarheen ly ons pad.....
Ek is eerlik opreg en smag na ware liefde sonder perke en pretensie!!! Ek is wat ek is en wie ek is. Vat my of los my. maar moet my nie probeer verander om in jou prentjie te...